laion/Wikipedia-Exotic huggingface dataset:
יצחק בן יעקב די לאטיש

רבי יצחק בן יעקב די לאטיש היה מלומד יהודי בפרובנס במאה ה-14, מחבר הכרוניקה "תולדות יצחק" שחלקה המפורסם בשם "שערי ציון" המבוסס על "סדר הקבלה" לרבי מנחם המאירי מהווה מקור חשוב לתולדותיהם של חכמי פרובנס בדורו ובדור שלפניו. מלבד ספרו זה שאותו חיבר בשנת 1340, כתב גם פירוש לחמשה חומשי תורה בשם "קריית ספר". ומפורסם בהפסק דין שהתיר לדפוס ספרי קבלה והפסק מודפס בהקדמה לזוהר דפוס מנטובה והפסק מוזכר גם בספר אמונת חכמים להרב אביעד שר שלום בזילה פרק כא רבי יצחק בן יעקב די לאטיש היה נכדו של רבי יצחק בן יהודה די לאטיש בן דורו ומכרו של הרשב"א, וכנראה נינו של רבי יהודה בן יצחק די לאטיש, מחברם של חיבורים רבים ובהם פירוש לרוב מסכתות התלמוד והמשנה. מתיאורים בכתביו עולה כי היה נכדם של רבי משולם ב"ר משה ב"ר יהודה מבדרש ושל רבי אליעזר מטרשקון ובנו רבי עמנואל מטרשקון. כן היה בן דודו של רבי גרשון מבדרש מחבר ספר השלמן. שלמה זלמן הבלין (מהדיר), "שערי ציון" מאת רבי יצחק בן יעקב די לאטיש (נספח לספר סדר הקבלה לרבינו מנחם המאירי), ירושלים: מכון אופק, תשס"ח. מבוא, עמ' 145–148 נתן צבי פרידמן, אוצר הרבנים, פריט 10771 "יצחק בן יעקב לאטש", במהדורת 1901–1906 של האנציקלופדיה היהודית (באנגלית) עליו ראו: שמואל יוסף פין, הר"ר יהודה בהר"ר יצחק לבית לטאש, בתוך: כנסת ישראל, ורשה תרמ"ז, עמ' 407, באתר היברובוקס.
פורמולה 1 עונת 1951

עונת 1951 היא העונה השנייה בה התקיימה אליפות הפורמולה 1 שאורגנה על ידי הפדרציה הבינלאומית לרכב (FIA). במהלך העונה התקיימו שמונה מרוצים - שבעה מרוצי פורמולה ברחבי אירופה אליהם נוסף מרוץ האינדיאנפוליס 500, שהתקיים בארצות הברית. במהלך העונה התקיימו 14 מרוצי פורמולה נוספים, שלא נכללו כחלק מהאליפות. חואן מנואל פנג'יו ניצח שלושה מרוצים במהלך העונה והוכתר כאלוף בסיומה. העונה נפתחה בגרנד פרי השווייצרי, שהתקיים מסלול פתוח על הכביש בסמוך לברן. אלפא רומיאו שלטה במרוץ ונהגיה זינקו מארבעה מתוך חמשת המקומות הראשונים. חואן מנואל פנג'יו, זינק מהפול פוזישן ושמר על ההובלה לאורך כל המרוץ, שהתקיים בתנאי גשם. מרוץ האינדיאנפוליס התקיים שלושה ימים לאחר הגרנד פרי השווייצרי. למרות שהמרוץ נחשב לחלק מסבב האליפות, הנהגים האירופאים לא לקחו בו חלק. פנג'יו זינק ראשון גם בגרנד פרי הבלגי, אחריו זינקו אלברטו אסקרי וג'וזפה פארינה. פארינה ניצח את המרוץ בפער של 3 דקות על אסקרי, שסיים במקום השני. פנג'יו זינק ראשון גם בגרנד פרי הצרפתי, אך איבד את ההובלה לאסקרי. פארינה זינק מהמקום השני, אך התחלה רעה למרוץ הורידה אותו למקום ה-12. הוא שיפר את המיקום בהדרגה עד שלקח את ההובלה במרוץ כשאחריו היו חוסה פרוילאן גונזלס מקבוצת פרארי ולואיג'י פגיולי במקום השלישי. תקלה ברכבו של פארינה אפשרה לגונזאלס לקחת את ההובלה. במהלך העצירה בפיט ג'ונזאלס העביר את רכבו לאסקרי ופגיולי, שהיה במקום השני, העביר את רכבו לפנג'יו. בעיה בבלמים של אסקרי אפשרה לפנג'יו לקחת את ההובלה ולסיים כמנצח. צריכת דלק עדיפה של מכוניות הפרארי על פני אלפא רומיאו איפשרה לגונזלס לרשום ניצחון ראשון עבור קבוצתו של אנצו פרארי בגרנד פרי בריטניה. הקבוצה רשמה עוד צמד ניצחונות רצופים במערב-גרמניה ובאיטליה לאחר שאסקרי ניצל פרישות של פנג'יו עקב תקלות מכניות שונות. מרוץ סיום העונה התקיים ברחובות ברצלונה. אסקרי זינק מהפול פוזישן, אך איבד את ההובלה לפנג'יו בהקפה הרביעית. פנג'יו סיים את המרוץ כמנצח וזכה בתואר האליפות הראשון מתוך חמישה בקריירה. הנקודות בכל מרוץ הוענקו לנהגים שסיימו באחד מחמשת המקומות הראשונים. הניקוד ניתן בהתאם למופיע בטבלה. בנוסף, ניתנה נקודת בונוס לנהג שקבע את זמן ההקפה המהירה בכל מרוץ. נהגים שחלקו רכב במהלך מרוץ, קיבלו מחצית מהנקודות, כל אחד. בחישוב נקודות האליפות הובאו בחשבון 4 התוצאות הטובות ביותר בלבד. הנקודות המופיעות בסוגריים כוללות את סך הנקודות שהושגו בעונה. הטבלה כוללת רק נהגים שצברו נקודות במהלך העונה מדיה וקבצים בנושא פורמולה 1 עונת 1951 בוויקישיתוף פורמולה 1 עונת 1951 באתר Oldracingcars.com תוצאות מרוצי העונה באתר Formula1.com. סיכום העונה באתר MotorSport Magazine. Grand Prix Results: Swiss GP, 1951 Grand Prix Results: Belgian GP, 1951 החלפת מכוניות בין נהגים הייתה מותרת עד לשנת 1957 Grand Prix Results: French GP, 1951 Grand Prix Results: Spanish GP, 1951
שנבדלו מכל מרחק

שנבדלו מכל מרחק הוא כותר ספר אוסף שיריה השישי של המשוררת הישראלית זלדה, אשר ראה אור בתשמ"ד 1984 בהוצאת הקיבוץ המאוחד, סמוך למועד פטירתה. כותר הספר, שיריו וביטויים שטבעה בו זלדה, זכו לציטוט בחברה הישראלית. זלדה הקדישה את הספר ל"ידידי נפשי". פרק זה לוקה בחסר. אנא תרמו לוויקיפדיה והשלימו אותו. באתר לב לדעת
כוס בירה

כוס בירה (או ספל בירה) היא כוס המיועדת להגשה ושתייה של בירה. קיימים שני סוגים נפוצים של כוסות בירה הנבדלים בעיקר בצורתם: "מאג" ו"פילזנר". ה"מאג" היא כוס כבדה לעיתים מחוספסת ובעלת ידית, דומה בצורתה לספל, ובעלת מראה כפרי וגס. המאג קיימת בשלושה נפחים: שליש ליטר, חצי ליטר וכוס של ליטר שלם. ה"פילזנר" היא כוס צרה וארוכה בעלת מראה עדין. הפילזנר היא הכוס הנפוצה יותר וזאת בשל משקלה הקל ומראה העדין יותר.[דרוש מקור] כיום חברות המשקאות נוהגות לייצר כוסות בירה ממותגות לצורך שיווק ופרסום. מדיה וקבצים בנושא כוס בירה בוויקישיתוף גיא גיסר‏, הסתכלו בכוס ובמה שבתוכה, באתר וואלה, 11 ביוני 2003 גדי אבקסיסי, שר המשקים, הוצאת ברטנדר, 2010
קיבוץ בוברויסק

הקיבוץ בבוברויסק הייתה ישיבה לבחורים בוגרים של חסידות חב"ד-קאפוסט-בוברויסק. הקיבוץ נוסד בשנת 1901 (תרס"א) בידי האדמו"ר מחב"ד קאפוסט-בוברויסק, רבי שמריה נח שניאורסון, והתקיים עד פטירתו בשנת 1923 (תרפ"ג). בשנת 1901 הקים רבי שמריה נח שניאורסון שהתמנה שנה קודם לכן כאדמו"ר מחב"ד-קאפוסט והחל להנהיג חצר חסידית בעיר בוברויסק (במקביל לחצר שהנהיג אחיו ברציצה), ישיבה בעיר. אופי הישיבה היה בסגנון הישיבות החב"די, התלמידים בה למדו חסידות, ואת ספר התניא. אך בלימוד הגמרא, דמה ה"קיבוץ" לישיבות הליטאיות, בדרך של עיון, פלפול, סברא והיגיון. הישיבה מוקמה בחצרו של רבי שמריה נח, בתוך בנין עשוי עץ. לאחר השריפה בשנת 1902 הוקם עבור הישיבה בית אבן. בקיבוץ למדו בחורים מבוגרים באופן עצמאי, ללא עזרת ראש ישיבה. מפעם לפעם נבחנו התלמידים על ידי רבנים מפורסמים מחצרו של רבי שמריה נח, וכך הוסמכו לרבנות. עם השנים התרחבה מסגרת הישיבה גם לתלמידים צעירים יותר. הללו עמדו תחת פיקודו והדרכתו של הרב יעקב הנקין והרב חיים אליעזר ביחובסקי. בשנת 1910, עקב התפתחות הציונות בקרב צעירים ונוער, התמעטו התלמידים עד כדי מספר של כחמישים בחורים. על אף זאת לא הופסקו סדרי הישיבה, ואלו המשיכו להתנהל כהרגלם. אך הוחלט להתאים את הישיבה בהתאם לרוח הזמן, לכן הותר לתלמידים המבוגרים ללמוד את השפה הרוסית ולימודי חול נוספים, "מפני שבלעדי זה אי אפשר גם לרבנים להתקיים בזמן הזה". על אף הרוח המתקדמת בישיבה, נאסר בישיבה על פעילות ציונית. הרב שלמה יוסף זוין, שהיה תלמיד בישיבה, סיפר: "בשנת תרס"ד (1904) נפטר בנימין זאב הרצל, והרב מהומל בא לבוברויסק להספידו באספה ציבורית. בישיבתו של האדמו"ר רבי שמריה נח הוכרז, כי כל תלמיד שילך לשמוע את ההספד על הרצל סופו לשלם קנס גבוה לצדקה כעונש. ואני יצאתי ידי שניהם, גם הלכתי להספד וגם שילמתי את הקנס כפקודת הרב". על אף השתייכות הישיבה לחסידות חב"ד-בוברויסק, בישיבה למדו גם תלמידים הנמנים עם חסידי לובביץ', ואף חלק מהצוות היו חסידי לובביץ'. בצוואתו ביקש האדמו"ר "להשתדל להעמיד את הקיבוץ על מכונו", אך בשל הנסיבות נסגר ה"קיבוץ" והפסיק להתקיים. הרב מנחם מנדל שניאורסון, בן רבי שמריה נח – ראש הישיבה הרב מנחם מנדל קפלן, חסיד חב"ד-ליובאוויטש הרב יעקב הנקין מסנובסק הרב חיים אליעזר ביחובסקי שלמה יוסף זוין, רב בירושלים יעקב ישראל זובער, רב בארצות הברית ובשוודיה ניסן טלושקין, רב בארצות הברית יעקב שיפרין, רב בארצות הברית משה דון יחיא, רב באולה שמואל קיפניס, רב באוורוטש עמרם בלוי, המאור הגדול: קורות חייו של הרה"ק רבי שמרי' נח שניאורסאהן מבאברויסק זי"ע, היכל הבעש"ט, גיליון כב עמוד צה ואילך. י. טלושקין, "הד הזמן", 1910, גיליון 151 (ספר זיכרון לקהילת בוברויסק, עמוד 296). מעשה שהיה, עמוד 187. על התנגדותו של רבי שמריה נח לציונות ראו גם בוברויסק עמוד 276. ספר זיכרון (גורודצקי), עמוד 342. אליהו קפלן, בוברויסק, עמוד 300.
הקורפוס ה-52 (האימפריה הגרמנית)

הקורפוס ה-52 (בגרמנית: Generalkommando zbV 52 תרגום מילולי: "הפיקוד הכללי מס' 52") היה קורפוס של צבא הקיסרות הגרמנית. הקורפוס לחם במלחמת העולם הראשונה, ופורק ב-1919. הקורפוס הוקם ב-28 באוגוסט 1916 במהלך מלחמת העולם הראשונה, ובניגוד למבנה הקורפוס בצבא הקיסרות הגרמנית, שכלל 2 דיוויזיות אורגניות בכל קורפוס, החליט המטה הכללי הגרמני בשל מלחמת החפירות שהתנהלה בחזיתות השונות, להקים מפקדת קורפוס ללא יחידות אורגניות תחתיה, ואשר תאגד לעיתים אף 5 או 6 דיוויזיות. הקורפוס לחם במערכה על רומניה, ובכלל זה בקרב טרנסילבניה, ולאחר מכן כונה בשם ארמיית הדנובה, אף שמעולם לא היה בסדר גודל של ארמייה. לאחר פירוק ארמיית הדנובה במרץ 1918, השתתף קוש בכיבוש אוקראינה ובלחימה עם הצבא האדום. לאחר מכן שהה הקורפוס בחצי האי קרים, ולאחר המלחמה השתתף במלחמת האזרחים בליטא, ולאחר מכן פורק הקורפוס. גנרל חיל הרגלים רוברט קוש (28 באוגוסט 1916 - 10 בינואר 1919) קרון, הרמן (2002). הצבא הגרמני הקיסרי 1914-18: ארגון, מבנה, וסדרי כוחות (פורסם לראשונה ב-1937).
הפיגוע בשוק בחדרה

הפיגוע בשוק בחדרה הוא פיגוע התאבדות שאירע ב-26 באוקטובר 2005 בכניסה לשוק העירוני בחדרה. בפיגוע נרצחו 7 ישראלים ונפצעו מעל 30 אנשים. במהלך שנות האינתיפאדה השנייה נרצחו מאות ישראלים בפיגועי טרור. בשנים 2004 ו-2005 נרשמה ירידה במספר הנפגעים הישראלים, אף שבוצעו מספר פיגועים המוניים בתחומי ישראל. בחודש יולי 2005 בוצע פיגוע בו נרצחו 4 נשים סמוך לקניון השרון בנתניה. יומיים לפני הפיגוע בשוק בחדרה, חוסל בטולכרם מתכנן הפיגוע בנתניה, איש הג'יהאד האיסלאמי. בתגובה לחיסול איימו בג'יהאד האיסלאמי ב"תגובה חסרת תקדים" והזהירו כי "הישראלים ישלמו ביוקר". הפיגוע בוצע ביום רביעי בשעת צהריים בשעה שהשוק היה הומה אדם. מחבל מתאבד פוצץ עצמו בכניסה לשוק, עם מטען במשקל חמישה קילוגרמים שהכיל כדוריות מתכת רבות בכניסה לשוק, בצומת הרחובות הרברט סמואל-רוטשילד בעיר, סמוך לדוכן פלאפל. מן הפיצוץ נהרגו 6 אנשים, ופצועה אחת קשה מתה מפצעיה ארבע שנים מאוחר יותר. ארגון הג'יהאד האיסלאמי נטל אחריות על הפיגוע. שנתיים וחצי לאחר הפיגוע, גזר בית המשפט המחוזי בחיפה 17 שנות מאסר על אזרח ישראלי תושב הכפר ג'ת במשולש, שהסיע את המחבל המתאבד ברכבו. בגזר הדין נכתב שהאזרח הישראלי ידע כי הוא מסיע מחבל בדרכו לפיגוע. אזור הפיגוע בו נפגעו חנויות רבות פונה, והן הועברו לתקופה ארוכה למתחם ארעי שפעל במקום, בעקבות שיפוץ המקום על ידי עיריית חדרה. בשנת 2008 נחנך השוק החדש. רענן בן-צור ואחיה ראב"ד, חמישה נרצחו בפיגוע התאבדות בחדרה, באתר ynet, 26 באוקטובר 2005 nrg מעריב, 5 נרצחו בפיגוע בשוק של חדרה, באתר nrg‏, 26 באוקטובר 2005 לירן טטרו, סוחרים בשוק העירוני בחדרה זועמים: "הפכנו לבית קברות", באתר nrg‏, 31 בינואר 2012 אסי קוטין, "כאילו החיים נעצרו", ‏22 באוקטובר 2015 מתה פצועה בפיגוע ההתאבדות בחדרה ב-2005, באתר ‏מאקו‏, 17 בספטמבר 2009 אלי לוי, 17 שנה לישראלי שהסיע מחבל שביצע פיגוע, באתר nrg מעריב, 17 ביוני 2008
Treat You Better

Treat You Better (בעברית: להתייחס אלייך טוב יותר) הוא שיר שבוצע על ידי הזמר הקנדי וכותב השירים שון מנדס. השיר נכתב על ידי מנדס יחד עם טדי גייגר, סקוט האריס. הוא יצא לאור ב-3 ביוני 2016 דרך חברת התקליטים איילנד רקורדס בתור הסינגל הראשון מתוך אלבום האולפן השני שלו, Illuminate. הקליפ לשיר יצא ב-12 ביולי 2016 המציג עלילה בנושא יחסים אלימים. השיר הגיע לשיא של מקום שישי במצעד הבילבורד הוט 100 של ארצות הברית, מה שהופך אותו לשיר השני של מנדס שהגיע לעשירייה הראשונה. בקנדה, השיר אף הגיע למקום השביעי בקנדה הוט 100. הקליפ יצא לאור ב-12 ביולי 2016. הוא כולל עלילה המתמקדת סביב מצב של אלימות בין בני זוג. בסרטון נראה ילדה שעברה התעללות על ידי החבר שלה במצבים שונים, בזמן שמנדס מקווה להיות עם אותה ונאבק להבין למה היא מעדיפה להיות במערכת יחסים זו. הסרטון מסתיים כשמציג את המספר של המוקד הלאומי לאלימות במשפחה. ביוני 2019, הגיע הסרטון למעל מ-1.7 מיליארד צפיות ביוטיוב, ובכך הרוויח מנדס מקום ברשימת הנצפים ביותר ב-YouTube קטעי וידאו. מידע על היצירה "Treat You Better" באתר מיוזיק בריינז מידע על הסינגל "Treat You Better" באתר מיוזיק בריינז סרטון השיר "Treat You Better" באתר יוטיוב
הקורפוס השישי (האימפריה העות'מאנית)

הקורפוס השישי (בטורקית: 6. Kolordu (Osmanlı)) היה קורפוס של צבא האימפריה העות'מאנית. הקורפוס לחם במלחמת הבלקן הראשונה, מלחמת הבלקן השנייה ובמלחמת העולם הראשונה, ופורק ב-1920. הקורפוס הוקם בשנת 1911 במהלך הרפורמות הצבאיות העות'מאניות. הקורפוס לחם במהלך מלחמת הבלקן הראשונה ומלחמת הבלקן השנייה בסרביה, כחלק מהארמייה המערבית, ולאחר מכן נסוג לאנטוליה. עם פרוץ מלחמת העולם הראשונה הוצב הקורפוס בתראקיה, שם שהה עד לאמצע שנת 1916. באוגוסט 1916 נשלח הקורפוס לרומניה, שם לחם כחלק מהארמייה השלישית הבולגרית ומארמיית הדנובה הגרמנית, ונחל הצלחות גדולות כנגד הכוחות הרומניים והרוסיים שעמדו מולו. בקיץ 1918 נשלח הקורפוס לחזית הקווקז, ובשנת 1920 פורק הקורפוס. הדיוויזיה ה-16 הדיוויזיה ה-17 הדיוויזיה ה-18 הדיוויזיה ה-16 הדיוויזיה ה-16 הדיוויזיה ה-26 הדיוויזיה ה-16 הדיוויזיה ה-24 הדיוויזיה ה-26 הדיוויזיה ה-15 הדיוויזיה ה-25 הדיוויזיה ה-26 הדיוויזיה ה-3 הדיוויזיה ה-36 אדוארד י' אריקסון, הסדר לאבדון: תולדות הצבא העות'מאני במלחמת העולם הראשונה, הוצאת גרינווד, 2001.
כוס יין

כוס יין היא כלי המשמש לשתייה ולטעימת יין. הכוס מורכבת משלושה חלקים: בית קיבול (גביע), רגל ארוכה, ותחתית. ישנן כוסות שונות עבור סוגי יין שונים. מאחר שחימום היין עלול להשפיע על טעמו, כוסות היין בנויות כך שניתן יהיה להחזיק אותן מרגליהן ולא מדפנותיהן, וכך נמנע חימום היין על ידי חום היד האוחזת. מרבית הכוסות מיוצרות מזכוכית. הכוסות הנחשבות לאיכותיות במיוחד היו עשויות מבדולח, וכך השותה נהנה מראייה צלולה של צבע היין, אך שימוש בחומר זה מביא עימו סכנות בריאותיות עקב נוכחות העופרת בבדולח ולכן השימוש בהם הולך ופוחת לטובת כוסות העשויות מזכוכית נטולת עופרת. ישנן כוסות המיוצרות ממתכת או חרס. השפעתה של צורת הכוס על טעמו של היין לא הוכרעה על ידי מחקר מדעי כלשהו. עם זאת, יש המאמינים שצורת הכוס מרכזת את הטעם ואת הארומה במטרה להדגיש את המאפיינים של הזנים שונים. כוס יין אדום מאופיינת בבית קיבול ופתח רחבים ובצורה מעוגלת. צורתה מותאמת ליין אדום כדי שאוויר יפתח אותו וישחרר ארומות וטעמים שאצורים בתוכו. ישנם סוגים מסוימים של יין אדום שלהם כוסות משלהם. כוס זכוכית ליין אדום כוס יין לבן מאופיינת בבית קיבול צר וארוך יותר, היות שטעמיהם של היינות הלבנים עדינים ופחות מורכבים מאלו של היינות אדומים. ויש פחות צורך באוויר שישחרר טעמים וארומות. ישנם יינות לבנים עם כוסות משלהם; בין השאר קיימות כוס שמפניה הצרה והארוכה, וכוס ליין מזן שרדונה שצורתה צרה וקצרה. כוס ארוכה וצרה שמתאימה לינות מבעבעים כוס המתאימה בעיקר ליינות שרדונה הכוס המכונה "קופיטה" (copita) מעוצבת עם בית קיבול גבוה ורחב יחסית על מנת לחזק את הארומות של יינות מחוזקים דוגמת פורט, שרי, ואפריטיפים נוספים. יש גם המשתמשים בכוסות דוגמת כוס ה"שונר" (Schooner) (אנ') הגדולה (המשמשת להגשת שרי בבריטניה, ובאזורים אחרים משמשת להגשת סוגי בירה מסוימים) ובסוגים נוספים של כוסות, בהתאם למשקה ולאזור. כוס "קופיטה" לשרי ואפריטיפים נוספים פינו (Fino) (אנ') מוגש בכוס קופיטה כוס שרי צרה דמוית חרוט שהוצגה במוזיאון המטרופוליטן לאמנות כוס המשמשת להחזקת יין (אדום לרוב, אך גם לבן לעיתים) עליו נאמרת ברכת הקידוש על מנת לקדש את השבת והחגים במסורת היהודית. הכוס לרוב[דרוש מקור] עשויה מכסף טהור מתוך הידור המצוה (אך כל כוס מספקת) ומוכרחת להכיל לכל הפחות רביעית נוזלים. בכוס זו נוהגים שלא תהיה לה רגל[דרוש מקור]. גביע קידוש עשוי ממתכת גביע קידוש עשוי כסף סטרלינג עם תחריט ירושלים רידל (אנ') - Riedel שפיגלאו - Spiegelau (חברת בת של רידל) שוט-צוויזל - Schott zwiesel שטולצה - Stolze אייש - Eisch מדיה וקבצים בנושא כוס יין בוויקישיתוף גיא גיסר‏, הסתכלו בכוס ובמה שבתוכה, באתר וואלה, 11 ביוני 2003 Questions and Answers About Lead in Tableware, מחלקת הבריאות של מדינת קליפורניה, ‏2017-09-06 בין 161.5 לדעת החזון אי"ש ל-90.7 מיליליטר לדעת הגר"ח נאה ערך זה הוא קצרמר בנושא משקאות. אתם מוזמנים לתרום לוויקיפדיה ולהרחיב אותו.
סטרטוספר לאס וגאס

סטרטוספר לאס וגאס הוא בית מלון בלאס וגאס, נבדה, ארצות הברית. המלון הוא מתחם גדול המורכב משני חלקים, המגדל, בעל 4 קומות בלבד המחובר למלון בשתיים מקומותיו, והמלון בעל 25 קומות. המגדל הוא השני בגובהו בחצי הכדור המערבי, שני רק למגדל סי אן בטורונטו שבקנדה. בראש המגדל קיים פארק ובקומה שמתחתיו קיימת מסעדה ותצפית על העיר. במלון קיימים 2,427 חדרים. C - לובי, קזינו, עלייה למגדל ובית קפה 1 - חנויות, מסעדות, עלייה למגדל וחנייה 2-5 - חנייה בלבד 6-7 - חדרים וחנייה 8 - חדרים ומתחם הבריכה של המלון 9-22 - חדרים בלבד 23 - בר וחדרים 24 - בר ובריכה לגיל 21 ומעלה על גג מתחם המלון C - לובי, ירידה למלון 1 - ירידה למלון, עלייה למתקן ה-SKY JUMP 103 - אולם חתונות 104 - מרכז כנסים 106 - מסעדת "טופ אוף דה וורלד". 107 - טרקלין 108 - תצפית 109 - גג המגדל, פארק המגדל בלילה. מראה מקדימה. מראה בלילה מלמטה. עננים מכסים את המגדל בצוהרי היום. מראה מהתצפית בסטרטוספר. המתקן "אינסנטי" בפארק שלמעלה. ה-X Scream בפארק למעלה. רכבת ההרים שנסגרה. האנטנה במגדל במרץ 2010. Smith, John L. (1997). No Limit: The Rise and Fall of Bob Stupak and Las Vegas' Stratosphere Tower. Las Vegas: Huntington Press. ISBN 0-929712-18-8. מדיה וקבצים בנושא סטרטוספר לאס וגאס בוויקישיתוף אתר האינטרנט הרשמי של סטרטוספר לאס וגאס (באנגלית) Official website Las Vegas Leisure Guide page on the Stratosphere, with construction details Stratosphere Tower Satellite shot Stratosphere Las Vegas at The Las Vegas Review-Journal שתי הקומות הראשונות במלון מחוברות למגדל, השלישית היא מסעדה ותצפית והרביעית הוא הפארק שנמצא למעלה אתר המלון
החיים על פי קיילי

החיים על פי קיילי (באנגלית: Life of Kylie) היא סדרת מציאות תיעודית אמריקאית המשודרת בערוץ E!, בכיכובה של קיילי ג'נר. פרק הבכורה העולמית שודר ב-6 באוגוסט 2017. הסדרה כללה שמונה פרקים, כשמשך כל פרק הוא חצי שעה. הסדרה עוקבת אחר חייה של יזמית אופנה וכוכבת רשת והריאליטי ״משפחת קרדשיאן״, קיילי ג'נר כאשת עסקים, תוך שמירה על חיים נורמליים וחברות קרובה עם ג׳ורדין וודס. בהצהרה על קבלת הסדרה שלה, מספרת ג'נר, "השנים האחרונות היו מסע מדהים כל כך מלא תמיכה מהמעריצים שלי", והוסיפה כי "תוכנית זו תאפשר לי לתת למעריצים שלי להציץ על דברים שאני עובדת עליהם וגם לחשוף זמן איכות עם חבריי". "החיים על פי קיילי", במסד הנתונים הקולנועיים IMDb (באנגלית) "החיים על פי קיילי", באתר Metacritic (באנגלית) "החיים על פי קיילי", באתר Hulu סדרות (באנגלית) "החיים על פי קיילי", במסד הנתונים הקולנועיים KinoPoisk (ברוסית)
דייוויד ילנד

דייוויד ויליאם ילנד (באנגלית: David William Yelland; נולד ב-1947) הוא שחקן קולנוע, טלוויזיה ותיאטרון אנגלי. ילנד למד אנגלית במגדלן קולג' באוניברסיטת קיימברידג', ואחר כך החל בקריירת המשחק בתיאטרון סיטיזנס בגלאזגו. מאז הופיע במספר רב של הצגות בתיאטרון ובהפקות טלוויזיוניות. אחד מתפקידיו הידועים הוא בדמות הנסיך אדוארד השמיני בסרט הקולנוע "מרכבות האש". ב-1974 שיחק בתפקיד הראשי במיני-סדרה "דייוויד קופרפילד" של ה-BBC, עיבוד לרומן באותו שם. הוא מוכר גם מהופעתו בדמות ניקולס, בנו של הוראס רמפול, בסדרת הטלוויזיה "רמפול". ב-1986 גילם את אביה של הדמות הראשית בסדרה "נסיכה קטנה" ברשת London Weekend Television. עוד גילם את ג'ורג', משרתו האישי של הרקול פוארו (דייוויד סושה) בסדרת הטלוויזיה "פוארו" על פי ספרי אגאתה כריסטי. בסוף 2007 שיחק בתפקיד ראלף ניקלבי בהפקה מחודשת של המחזה "חייו והרפתקאותיו של ניקולס ניקלבי" לצדה של בתו האנה. ב-2016 גילם ילנד את דמותו של מרטין בל בסרט הטלוויזיה "רג'" של ה-BBC. דייוויד ילנד, במסד הנתונים הקולנועיים IMDb (באנגלית) Autobiographical details from Chichester Festival Theatre Magdelene College Alumni list includes David Yelland "BBC One: Reg". BBC Online. נבדק ב-7 ביוני 2016. {{cite web}}: (עזרה)
אודי צור

אהוד צור (נולד בשנת 1976) הוא קצין בצה"ל בדרגת תת-אלוף המשמש כמפקד המלפ"ק (המרכז להכשרת פיקוד קרבי - לשעבר קורס מפקדי פלוגות ומפקדי גדודים). כיהן כמפקד חטיבה 7, מפקד חטיבת הבקעה, קצין המבצעים של פיקוד הדרום ומפקד גדוד 52. צור נולד וגדל במושב מולדת. התגייס לצה"ל בשנת 1995, לחיל השריון, ושובץ בגדוד 82 בחטיבה 7. עבר הכשרה כלוחם, קורס מפקדי טנקים וקורס קציני שריון. לאחר הקורס שב לגדוד 82 ומונה למפקד מחלקת טנקים, ולקח חלק בלחימה בדרום לבנון. בהמשך שירת כמפקד פלחו"ד "אלון" בגדוד במהלך מבצע חומת מגן בה עוטר הגדוד בצל"ש יחידתי. לאחר מכן נשלח לקורס בצבא ארצות הברית בפורט נוקס. בשנת 2003 מונה לסגן מפקד גדוד 82. בהמשך מונה למפקד פלס"ר 7, ושימש בתפקיד בין היתר במהלך מלחמת לבנון השנייה. לאחר מכן שימש כראש לשכת מפקד זרוע היבשה, סמי תורג'מן. בשנת 2012 הועלה לדרגת סא"ל ומונה למפקד גדוד 52 בחטיבה 401, ושימש בתפקיד עד שנת 2014. במהלך התפקיד פיקד על כוח שהשתתף בסיכול פיגוע חדירת משאיות התופת בכרם שלום. לאחר מכן שימש כקצין המבצעים של פיקוד הדרום בין השנים 2014–2016. ב-30 ביולי 2017 הועלה לדרגת אל"ם ומונה למפקד חטיבת הבקעה, ושירת בתפקיד עד 18 ביולי 2019. ב-14 באוגוסט 2019 מונה למפקד חטיבה 7. ב-2021 מונה צור למפקד המלפ"ק (המרכז להכשרת פיקוד קרבי לשעבר קורס מפקדי פלוגות ומפקדי גדודים). צור מתגורר בקיבוץ בחן, נשוי לקרן ואב לחמישה. בעל תואר ראשון במדעי המדינה מהמרכז הבינתחומי הרצליה. מדיה וקבצים בנושא אודי צור בוויקישיתוף אמיר בוחבוט, "היינו מוכנים לסוג הלחימה בלבנון", באתר nrg‏, 26 באוגוסט 2006 חנן גרינווד, "כוח קטן מול אויב עצום": לוחמי חטיבה 7 שחזרו את הקרב הקשה ברמת הגולן, באתר ישראל היום, 23 בספטמבר 2020 חנן גרינווד, המח"טים שיקבלו את אות המערכה חוזרים ללבנון: "מציאות בלתי נתפסת", באתר ישראל היום, 7 ביוני 2021 השאלון הזהה: אל"מ אודי צור, מפקד חטיבת הבקעה, וערן הופמן, סמנכ"ל בכיר וראש מטה החברה בקואופ ישראל | המגזין של פרויקט אמץ לוחם, באתר ametz.awis.org.il אמיר בוחבוט, "היינו מוכנים לסוג הלחימה בלבנון", באתר nrg‏, 26 באוגוסט 2006 דורון נחום, המג"דים של חטיבה 401 בגבולות: "כשכולם חוגגים, אנחנו שומרים", באתר nana10‏, 16 בספטמבר 2012 ""נערכתם נכון, פעלתם נכון" | ישראל היום". ישראל היום. נבדק ב-2018-04-15.
רחב זנב ניואה

רחב זנב ניואה (שם מדעי: Laticauda schistorhynchus) הוא מין של נחש ים ארסי ממשפחת הפתניים מהסוג רחב זנב. נחש ים זה מצוי רק באי ניואה שבאוקיינוס השקט. אורכו מגיע למטר וצבעו שחור לבן מפוספס עם ראש שחור גדול, זנב גדול ורחב וריאות באורך כל גופו, שאיתן הוא יכול לצלול לזמן ממושך. הנחש שוחה רוב חייו בשונית האלמוגים שלחופי ניואה ונראה ביבשה לעיתים רחוקות. הוא ארסי מאוד ואחד מהיצורים הקטלניים ביותר בכדור הארץ. הנחשים מזדווגים במים והזכר נכרך סביב הנקבה כך שלא תוכל לברוח. הנקבה מטילה ביצים אך לא ביבשה אלא במערות מימיות בעלי כיס אוויר אליהם היא מגיע מתחת למים. הביצים בוקעות אחרי 6 חודשים ומוצאים את הדרך לים בעצמם. מדיה וקבצים בנושא רחב זנב ניואה בוויקישיתוף רחב זנב ניואה, באתר ITIS (באנגלית) רחב זנב ניואה, באתר Animal Diversity Web (באנגלית) רחב זנב ניואה, באתר האנציקלופדיה של החיים (באנגלית) רחב זנב ניואה, באתר GBIF (באנגלית) רחב זנב ניואה באתר הרשימה האדומה של IUCN
טבלן קלארק

טבלן קלארק (שם מדעי: Aechmophorus clarkii) הוא מין של עוף מים ממשפחת הטבלניים החי במערב אמריקה הצפונית. הוא דומה למין טבלן מערבי. אורך הטבלן 56-74 ס"מ ומשקלו 550-1225 גרם. הטבלן בעל מקור צהוב ארוך, עין אדומה, ראש לבן עם כיפה ועורף שחורים וכנפיים אפורות. הטבלנים מותאמים לחיים במים ויש להם רגליים בתחתית הגוף עם קרומי שחייה גדולים איתם הם נעים בזרמים. הטבלנים ניזונים בעיקר מדגים קטנים שהם תופסים במים. לאחר הדיג הם יכולים לנוח על המים כמו ברווזים. לטבלנים ריקוד חיזור זוגי בו שני הזוויגים קופצים ורצים יחדיו מעל המים בתיאום. A. c. clarkii - מצוי בצפון ובמרכז מקסיקו A. c. transitionalis - מצוי במערב קנדה ומערב ארצות הברית מדיה וקבצים בנושא טבלן קלארק בוויקישיתוף טבלן קלארק, באתר ITIS (באנגלית) טבלן קלארק, באתר NCBI (באנגלית) טבלן קלארק, בבסיס הנתונים ARKive (באנגלית) טבלן קלארק, באתר GBIF (באנגלית) טבלן קלארק באתר הרשימה האדומה של IUCN
טבלן צפון-אמריקאי

טבלן צפון-אמריקאי (שם מדעי: Aechmophorus) הוא סוג של עופות מים ממשפחת הטבלניים החיים באמריקה הצפונית. בסוג זה יש שני מינים דומים מאוד. הטבלנים מצויים בנהרות, באגמים ולעיתים גם בחופי ים של מערב קנדה וארצות הברית. הם מדרימים עד לצפון מקסיקו. הם בעלי מקור צהוב, עיניים אדומות וכיפה ועורף שחורים. הרגליים בעלות קרומי שחייה. הם צוללים מוכשרים היכולים לרדוף במהירות אחרי דגים. בעונת הרבייה, כחלק מטקס החיזור, שני הזוויגים של הטבלן רצים במקביל, ובתיאום, ריצה מהירה על פני המים. טבלן מערבי (Aechmophorus occidentalis) טבלן קלארק (Aechmophorus clarkii) בעבר היה מין נוסף בסוג - Aechmophorus elasson. טבלן צפון-אמריקאי, באתר ITIS (באנגלית) טבלן צפון-אמריקאי, באתר NCBI (באנגלית) טבלן צפון-אמריקאי, באתר GBIF (באנגלית)
MRC (טלקומוניקציה)

MRC (ראשי תיבות של Maximal-Ratio Combining תרגום: "מִשְׁקוּל יחס-מקסימלי" ולפעמים מכונה גם ratio-squared combining או predetection combining) היא מושג בטלקומוניקציה, שיטה גיוון (Diversity) בה: האותות מכל ערוץ מסתכמים השבח של כל ערוץ נתון ביחס לשורש ממוצע הריבועים של עצמת האות וביחס הפוך לממוצע הריבועים של רמת הרעש בערוץ. ערכי מישקול שונים ניתנים לכל ערוץ. MRC הוא שיקלול אופטימלי עבור ערוצי AWGN בלתי תלויים. MRC יכול לשחזר את האות לצורתו המקורית. נניח דוגמה של מקלט בעל N אנטנות. במקרה זה, וקטור y {\displaystyle y} המתקבל במקלט הוא: y = h s + ρ n {\displaystyle y=hs+\rho n\,} כאשר  n {\displaystyle n} זה וקטור הרעש n − C N ( 0 , I N × N ) {\displaystyle n-CN(0,I_{N\times N})} . בהינתן  קריטריון זיהוי ML (סבירות מרבית), הליך הזיהוי ניתן להיכתב כ: s ~ = a r g m i n s ∈ Q P S K | s ^ − s | 2 , {\displaystyle {\tilde {s}}=argmin_{s\in QPSK}|{\hat {s}}-s|^{2},} כאשר s ^ {\displaystyle {\hat {s}}}  הוא פתרון הריבועים המינימליים למודל דלעיל. s ^ = ( h ∗ h ) − 1 h ∗ y . {\displaystyle {\hat {s}}=(h^{*}h)^{-1}h^{*}y.} פתרון הריבועים המינימליים במקרה זה הוא ידוע גם כמשקול יחס מקסימלי - MRC. במקרה של N אנטנות ניתן לכתוב: s ^ = h 0 ∗ y 0 + h 1 ∗ y 1 + . . . + h N − 1 ∗ y N − 1 | h 0 | 2 + | h 1 | 2 + . . . + | h N − 1 | 2 , {\displaystyle {\hat {s}}={\frac {h_{0}^{*}y_{0}+h_{1}^{*}y_{1}+...+h_{N-1}^{*}y_{N-1}}{|h_{0}|^{2}+|h_{1}|^{2}+...+|h_{N-1}|^{2}}},} מכך ניתן לראות כי האות מכל אנטנה "מסובב" וממושקל על פי הפאזה והעצמה של כל הערוץ, באופן כזה שהאותות מכל האנטנות משולבות ומסתכמות כך שהיחס בין האות לרעש מקסימלי. ADA אנטנה חכמה
חלד

האם התכוונתם ל... חֶלֶד – מלה נרדפת לעולם או ליקום חֶלֶד – ראו חלודה חולדיים – משפחת מכרסמים חולד – סוג במשפחת החולדיים ח.ל.ד – חברה ממשלתית עירונית לשיקום דיור ופיתוח בע"מ אישים ששמם חלד: יהודית חולודנקו (חלד) – פעילה חברתית-ציונית רוית חלד – מדענית פלנטרית ישראלית שמחה חלד – צ'לן ומנצח ישראלי חאלד